b'\n_START_ARTICLE_\nTwentieth Anniversary Macintosh\n_START_SECTION_\nYleist\xc3\xa4\n_START_PARAGRAPH_\nTAM oli Classic Macintoshien tapaan rakennettu laite, jossa n\xc3\xa4ytt\xc3\xb6 ja keskusyksikk\xc3\xb6 sijaitsivat samassa kotelossa. Vanhojen mallien sijaan TAM sis\xc3\xa4lsi 12" nestekiden\xc3\xa4yt\xc3\xb6n, joka mahdollisti ohuen, futuristisen koteloinnin. Kotelo sis\xc3\xa4lsi my\xc3\xb6s suuret kaiuttimet ja laitteistoon kuului subwoofer. \xc3\x84\xc3\xa4nij\xc3\xa4rjestelm\xc3\xa4 oli Bosen suunnittelema. ATI 3D Rage II -n\xc3\xa4yt\xc3\xb6nohjaimella varustetussa laitteessa oli TV- ja radioviritin sek\xc3\xa4 S-videoliit\xc3\xa4nt\xc3\xa4. TAMin arkkitehtuuri perustui Power Macintosh 5500 -malliin.'